
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1622 


6 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάρτιση οργανισμού Εσωτερικής Υπηρεσίας του 

ΚΑΠΗ Δήμου Τοπείρου. 1 

Κατάρτιση Οργανισμού Εσωτερικής Υπηρεσίας του 

Ν.Π. των Παιδικών Σταθμών Δήμου Τοπείρου. 2 

Απαγορεύσεις κυνηγίου στις λιμνοθάλασσες Αιτωλι- 
κού, Μεσολογγίου, Κλείσοβας, Νεοχωρίου, Κατο¬ 
χής. 3 

Μεταβίβαση αρμοδιότητας στους Προϊσταμένους των 
Διευθύνσεων Δασών των Νομών της Περιφέρειας 
Στερεός Ελλάδας καιτης εξουσίας να υπογράφουν 
με εντολή Γενικού Γραμματέα της Περιφέρειας 

Στερεός Ελλάδας. 4 

Μεταφορά κενών οργανικών θέσεων Ε.Τ.Ε.Π. από το 
Α.Ε.Ι. σε Τμήματα του Πανεπιστημίου Θεσσαλίας. 5 

Κατανομή 23 κενών οργανικών θέσεων ΕΤΠ του ΤΕΙ 
Ηπείρου. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 7227/29.10.2001 απόφα¬ 
ση του Νομάρχη Αχάίας, που δημοσιεύθηκε στο 
ΦΕΚ 1516/12.11.2001/τ. Β'. 7 


ΑΠΟΦΑΣΕΙ Σ 

Αριθ.5831 (1) 

Κατάρτιση οργανισμού Εσωτερικής Υπηρεσίας του ΚΑ¬ 
ΠΗ Δήμου Τοπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη 

1) Τις διατάξεις: 

α) των άρθρων 34 έως 37 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης», 

β) του άρθρου 12τουΝ. 1188/81 όπως αντικαταστάθη- 
κε από το άρθρο 8 παρ. 5 του Ν. 2307/95, 
γ) των Π.Δ./των 37α/87 και 22/90, 
δ) του Ν. 2470/97, 


ε) του Π.Δ. 410/95 και 
στ)του Π.Δ. 50/2001. 

2) Την αριθμ. 65/26.7.2000 (ΦΕΚ 1439/2000) απόφαση 
του Γεν. Γραμ. της Περιφέρειας Ανατ. Μακεδονίας & Θρά¬ 
κης με την οποία έχει συσταθεί το Νομικό Πρόσωπο του 
ΚΑΠΗ Δήμου Τοπείρου. 

3) Την 4/2001 απόφαση του Δ.Σ. του ΚΑΠΗ Δήμου Το¬ 
πείρου με την οποία καταρτίζεται ο Οργανισμός Εσωτερι¬ 
κής Υπηρεσίας του ίδιου Νομικού Προσώπου. 

4) Τη σύμφωνη γνωμοδότηση του Υπηρεσιακού Συμ¬ 
βουλίου ΟΤΑ του Ν. 2190/94 που καταχωρήθηκε στο 
9/2001 πρακτικό του. 

5) Τον Ν. 2503/97 «Διοίκηση οργάνωση στελέχωση της 
περιφέρειας, ρύθμιση θεμάτων για την τοπική αυτ/ση και 
άλλες διατάξεις», αποφασίζουμε: 

Εγκρίνουμε την 4/2001 απόφαση του Δ.Σ. του Κ.Α.Π.Η. 
Δήμου Τοπείρου με την οποία καταρτίζεται ο οργανισμός 
Εσωτερικής Υπηρεσίας του ως εξής: 

Άρθρο Ιο 

Το ΚΑΠΗ του Δήμου Τοπείρου είναι ένα τμήμα στο 
οποίο πρόΐσταται υπάλληλος κλάδου ΤΕ2 Κοινωνικών Λει¬ 
τουργών, με αναπληρωτή υπάλληλο Κλάδου ΔΕΙ Διοικη¬ 
τικών. 

Άρθρο 2ο 

ΔΙΑΡΘΡΩΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού του ΚΑΠΗ του Δήμου Τοπεί¬ 
ρου διαρθρώνονται και διαβαθμίζονται ως εξής: 

Α. ΠΡΟΣΩΠΙΚΟ ΚΟΙΝΩΝΙΚΗΣ ΥΠΗΡΕΣΙΑΣ 
α) Κλάδος ΤΕ2 Κοινωνικών Λειτουργών 
Δύο (2) θέσεις Κοινωνικών Λειτουργών 
Β. ΠΡΟΣΩΠΙΚΟ ΔΙΟΙΚΗΤΙΚΗΣ ΥΠΗΡΕΣΙΑΣ 
α) Κλάδος ΔΕΙ Διοικητικών υπαλλήλων 
Μία (1) θέση Διοικητικού υπαλλήλου 
Γ. ΠΡΟΣΩΠΙΚΟ ΥΓΕΙΟΝΟΜΙΚΗΣ ΥΠΗΡΕΣΙΑΣ 
α) Κλάδος ΠΕ15 Ιατρών ειδικοτήτων 
Μία (1) θέση ιατρού ειδικότητας (παθολογίας, γηριατρι¬ 
κής, γεν. ιατρικής) 

β) Κλάδος ΤΕ8 αδελφών νοσοκόμων 
Μία (1) θέση αδελφών νοσοκόμων 
γ) Κλάδος ΔΕ7 βοηθών νοσοκόμων 
Μία (1) θέση βοηθού νοσοκόμας 
δ) Κλάδος ΤΕ10 Φυσιοθεραπευτών 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μία(1) θέση φυσιοθεραπευτών 
ε) Κλάδος ΤΕ18 εργοθεραπευτών 
Μία (1) θέση εργοθεραπευτών 

Δ. ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
α) Κλάδος ΥΕ15 οικογενειακών βοηθών 
Μία θέση οικογενειακών βοηθών με βαθμούς 
β) Κλάδος ΔΕ29 οδηγών 
Μία θέση οδηγού 

Άρθρο 3ο 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ ΤΟΥ ΚΑΠΗ 

Α. ΚΟΙΝΩΝΙΚΗ ΥΠΗΡΕΣΙΑ 
α) Κοινωνικός Λειτουργός 

1. Συνεργάζεται με τα μέλη του ΚΑΠΗ με σκοπό να συμ- 
βάλει στην αντιμετώπιση τυχόν ψυχολογικών, ατομικών ή 
οικογενειακών προβλημάτων σεβόμενος την προσωπικό¬ 
τητα την αξιοπρέπεια και τα δικαιώματα του μέλους. 

2. Έχει την ευθύνη της εύρυθμης λειτουργίας των υπη¬ 
ρεσιών του ΚΑΠΗ που αποσκοπούν στην καλύτερη εξυ¬ 
πηρέτηση των προστατευόμενων μελών. 

3. Είναι συντονιστής της διεπιστημονικής ομάδας των 
εργαζομένων. 

4. Έχει την ευθύνη της επικοινωνίας με τους τοπικούς 
παράγοντες της περιοχής που λειτουργεί το Κέντρο με 
σκοπό τη διαφώτιση και συμμετοχή τους στο πρόγραμ¬ 
μα. 

5. Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις ψυχαγωγικές, μορφωτικές κλπ 
του Κέντρου στα πλαίσια καλής συνεργασίας με τους δη¬ 
μότες ή ιδιώτες εθελοντές εφόσον υπάρχουν και τα μέλη. 
Γενικά αντιμετωπίζει κάθε έκτακτο θέμα που αφορά τη 
λειτουργία του Κέντρου. 

6. Συνεργάζεται με τη διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και την διοικητική και μόνο παρα¬ 
κολούθηση της πρακτικής ασκήσεως των σπουδαστών 
των Σχολών Κοινωνικής Εργασίας και άλλων σπουδα¬ 
στών παραϊατρικών επαγγελμάτων που θα εκπαιδεύονται 
στο Κέντρο. 

7. Ασκεί Κοινωνική Εργασία. 

8. Παραπέμπει σε άλλες Κοινωνικές Υπηρεσίες. 

9. Τηρεί μητρώο μελών και κάνει τις εγγραφές τους. 
ΔΙΟΙΚΗΤΙΚΗ ΥΠΗΡΕΣΙΑ 

Α. ΔΙΟΙΚΗΤΙΚΟΣ ΥΠΑΛΛΗΛΟΣ 

1. Ασκεί τις αρμοδιότητες που απορρέουν από τον κώ¬ 
δικα καταστάσεως Δημοτικών και Κοινοτικών Υπαλλή¬ 
λων. 

2. Τηρείτο μητρώα, ατομικούς φακέλους και ευρετήρια 
πάσης φύσεως εργασιακής σχέσης προσωπικού του ΚΑ¬ 
ΠΗ. 

3. Συντάσσει τις σχετικές αποφάσεις για τις μεταβολές 
του προσωπικού (πρόσληψη - προσμέτρηση υπηρεσίας, 
ασθένειες, άδειες), τηρείτο βιβλίο αποφάσεωντου Προ¬ 
έδρου. 

4. Τηρεί τα πρακτικά των συνεδριάσεωντουΔ.Σ. και της 
εκτελεστικής επιτροπής και τα διαβιβάζει στην αρμόδια 
υπηρεσία. 

5. Πρωτοκολεί και διεκπεραιώνειτην αλληλογραφία και 
κρατά αρχεία. 

6. Τηρείτο λογιστικά, διαχειριστικά και λοιπά βιβλία που 
καθορίζουν οι διατάξεις για την οικονομική διοίκηση και 
το λογιστικό των Δήμων και Κοινοτήτων. 


7. Εισηγείται την ενίσχυση ή μείωση των πιστώσεων 
ανάλογα με τα αποτελέσματα. 

8. Εκδίδει και προσυπογράφει τα σχετικά εντάλματα τα 
οποία αφού υπογραφούν από τον Πρόεδρο διαβιβάζο¬ 
νται για εξόφληση στο ταμείο του Δήμου Τοπείρου. 

9. Συντάσσει μισθοδοτικές καταστάσεις και λοιπά δικαι- 
ολογητικά. 

10. Σε συνεργασία με την Κοινωνική Λειτουργό συντάσ¬ 
σει τις εισηγήσεις για τα έξοδα κάθε εκδήλωσης. 

11. Ενεργεί κάθε προμήθεια που αφορά το ΚΑΠΗ και 
συντάσσει τα πρωτόκολλα παραλαβής. 

12. Τηρεί και ενημερώνει τα βιβλία περιουσίας και δια¬ 
χείρισης υλικού. 

13. Ενημερώνειτις καρτέλες μελών που έχουν σχέση με 
τις χρηματικές συμμετοχές. 

14. Διαχειρίζεται ένα ποσό για τις τρέχουσες ανάγκες 
του ΚΑΠΗ. 

ΥΓΕΙΟΝΟΜΙΚΗ ΥΠΗΡΕΣΙΑ 

Α. ΓΙΑΤΡΟΣ 

1. Εξετάζει τα μέλη και παρέχει τις ιατρικές του υπηρε¬ 
σίες, όταν κρίνει αναγκαίο παραπέμπει σε άλλες ειδικό¬ 
τητες. 

2. Συνιστά διενέργεια παρακλινικών εξετάσεων. 

3. Συνταγογραφεί σε ασφαλισμένους ταμείων που 
έχουν εκδόσει σχετική εγκύκλιο. 

4. Ενημερώνει τα μέλη για θέματα υγείας(ομιλίες κ.λ.π.) 

5. Εφαρμόζει προγράμματα προληπτικής Ιατρικής 
(πρωτογενή και δευτερογενή). 

6. Έχει την ευθύνη φύλαξης και διαχείρισης φαρμακευ¬ 
τικού και άλλου υγειονομικού υλικού. 

7. Ενημερώνει κάθε έντυπο σχετικό με το αντικείμενο 
της εργασίας του. 

Β. ΝΟΣΗΛΕΥΤΡΙΑ 

1. Παρέχει νοσηλευτικές υπηρεσίες στα μέλη όπως μέ¬ 
τρηση πίεσης, εξέταση σακχάρου, εμβολιασμούς κ.λπ. 

2. Μαζί με το γιατρό έχει την ευθύνη φύλαξης και δια¬ 
χείρισης του φαρμακευτικού υλικού. 

3. Έχει την ευθύνη αποστείρωσης και συντήρησης ερ¬ 
γαλείων. 

4. Επισκέπτεται τα μέλη στα σπίτια και παρέχει νοση¬ 
λευτικές οδηγίες και φροντίδα. 

5. Παρέχει στα μέλη πληροφορίες σε ατομικά θέματα 
υγιεινής και για κάθε άλλο θέμα που σχετίζεται με την 
υγεία. 

6. Ενημερώνειτις καρτέλες των μελών. 

Γ. ΒΟΗΘΟΣ ΝΟΣΟΚΟΜΑ 

1. Βοηθά τη Νοσηλεύτρια και το γιατρό στα καθήκοντα 
τους. 

2. Επισκέπτεται τα μέλη στα σπίτια τους και παρέχει 
βοήθεια. 

Δ. ΦΥΣΙΟΘΕΡΑΠΕΥΤΗΣ 

Μετά την παραπομπή του θεράποντος γιατρού ασκεί 
φυσιοθεραπευτική αγωγή ανάλογα με την περίπτωση. 
Χωρίζεται σε: 

α) Αγωγή πρόληψης 

β) Αγωγή αποκατάστασης 

Η αγωγή ασκείται στο εργαστήριο φυσιοθεραπείας του 
ΚΑΠΗ και σε σπίτια σε ειδικές περιπτώσεις ασθενών. Πε¬ 
ριλαμβάνει: 

1. Ηλεκτροθεραπεία (διαθερμίες, φωτόλουτρα, έλξεις 
κ.λπ.). 

2. θερμοθεραπεία (παραφινόλουτρα, θερμά επιθέμα¬ 
τα). 

3. Κρυοθεραπεία (ψυχρά επιθέματα, παγοθεραπεία). 

4. Υδροθεραπεία (λινόλοουτρα). 

5. Μηχανοθεραπεία (συσκευή τετρακεφάλου, τροχός 
ώμου κ.λπ.). 

6. Κινησιοθεραπεία, θεραπευτική γυμναστική. 

7. Αναπνευστική φυσικοθεραπεία. 

8. Πελαξοθεραπεία (χειρομάλαξη - ηλεκτρομάλαξη). 

Ε. ΕΡΓΟΘΕΡΑΠΕΥΤΗΣ 

Έχειωςέργοτηνδραστηριοποίηση, αξιοποίηση και δη¬ 
μιουργική απασχόληση των μελών για παραγωγικό έργο 
με σκοπό την οικονομική τους ενίσχυση. Επίσης βοηθά το 
μέλος στην άσκηση για αυτοεξυπηρέτηση και στην ανά¬ 
πτυξη δικών του ενδιαφερόντων. Μπορεί να προσφέρει 
τις υπηρεσίες του στο σπίτι όταν υπάρχει ειδική ανάγκη. 

ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. ΟΙΚΟΓΕΝΕΙΑΚΗ ΒΟΗΘΟΣ 

Προσφέρει τις υπηρεσίες της κυρίως στο σπίτι των με¬ 
λών για τις περιπτώσεις των ατόμων που έχουν ιδιαίτερες 
ανάγκες βοήθειας. Η βοήθεια συνίσταται στην παροχή 
υπηρεσιών μέσα στο σπίτι, όπως ελαφρύ μαγείρεμα, κα¬ 
θαριότητα, προμήθεια τροφίμων και διάφορες άλλες μι- 
κροεξυπηρετήσεις έξω από το σπίτι.Επίσης μεριμνά για 
την καθαριότητα και τον ευπρεπισμό των χώρων του ΚΑ- 
ΠΗ. 

2. ΟΔΗΓΟΣ 

α) Μεταφορά του ειδικευμένου προσωπικού του ΚΑΠΗ 
στις οικογένειες των μελών. 

β) Προμήθειες καταναλωτικών αγαθών για τις ανάγκες 
του Κέντρου. 

γ) Οποιαδήποτε άλλη εργασία του ανατεθεί από τον 
Προϊστάμενο. 

Όλα τα ζητήματα που αφορούν τις αποδοχές του προ¬ 
σωπικού, τις κρατήσεις, τις άδειες, τις ασφαλίσεις, τις 
ασθένειες, τις εξελίξεις, τις πραγωγές κ.λπ. ρυθμίζονται 
κάθε φορά από τις ισχύουσες διατάξεις του νομικού κα¬ 
θεστώτος των υπαλλήλων των Δήμων και Κοινοτήτων και 
της ισχύουσας εργατικής νομοθεσίας. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Τοπεί¬ 
ρου ύψους 1.000.000 και σε βάρος του νέου Κ.Α.211,9δ 
που δημιουργείται στο σκέλος των εξόδων με πίστωση 
που μεταφέρεται από το αποθεματικό κεφάλαιο, με τίτλο 
«Εισφορά υπέρ ΚΑΠΗ του Δήμου Τοπείρου» για το έτος 
2000, καθώς και 2.000.000 δρχ. για κάθε ένα από τα επό¬ 
μενα οικονομικά έτη και σε βάρος του ίδιου Κ.Α. 

Η απόφαση αυτή να δημοσιευθεί στην εφημερίδα της 
Κυβερνήσεως 

Ξάνθη, 7 Νοεμβρίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 5504 (2) 

Κατάρτιση Οργανισμού Εσωτερικής Υπηρεσίας του Ν.Π. 
των Παιδικών Σταθμών Δήμου Τοπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1) Τις διατάξεις: 

α) των άρθρων 34 - 38 του Ν. 2190/94 για «Σύσταση ανε¬ 


ξάρτητης αρχής για την Επιλογή Προσωπικού και ρύθμι¬ 
ση θεμάτων Διοίκησης», 

β) του άρθρου 12τουΝ. 1188/1981 όπως αντικαταστά- 
θηκε με το άρθρο 26 του Ν. 1832/89 και το άρθρο 8, παρ. 
5του Ν. 2307/, 
γ) των Π.Δ. 37α/87 και 22/90, 
δ) του Π.Δ. 410/95, 
ε) το Π.Δ. 50/2001. 

2) Την αριθμ. 670/2.3.2000 Απόφαση του Γ ενικού Γ ραμ- 
ματέατης Περιφέρειας Ανατολ. Μακεδονίας - Θράκης με 
την οποία έχει συσταθεί το Ν.Π. των ΠΑΙΔΙΚΩΝ ΣΤΑΘ¬ 
ΜΩΝ ΔΗΜΟΥ ΤΟΠΕΙΡΟΥ. 

3) Την6η/15.3.2001 απόφαση του Δ.Σ. του Ν.Π. των ΠΑΙ¬ 
ΔΙΚΩΝ ΣΤΑΘΜΩΝ του ΔΗΜΟΥ ΤΟΠΕΙΡΟΥ, με την οποία 
καταρτίζεται ο Οργανισμός Εσωτερικής Υπηρεσίας του 
ίδιου Ν.Π. 

4) Τη σύμφωνη γνωμοδότηση του Υπηρεσιακού Συμ¬ 
βουλίου κατά τον Ν. 2190/94 που καταχωρήθηκε στο 
9ο/2001 Πρακτικό του. 

5) Το Ν. 2503/97 «Διοίκηση, Οργάνωση, Στελέχωσητης 
Περιφέρειας ρύθμιση θεμάτων για την Τοπ. Αυτ/ση και 
άλλες διατάξεις», αποφασίζουμε: 

Εγκρίνουμε την 6η/15.3.2001 απόφαση του Δ.Σ. των 
ΠΑΙΔΙΚΩΝ ΣΤΑΘΜΩΝ ΔΗΜΟΥ ΤΟΠΕΙΡΟΥ, με την οποία 
καταρτίζεται ο Οργανισμός Εσωτερικής Υπηρεσίας του, 
ως εξής: 

ΚΕΦΑΛΑΙΟ Α' 

ΑΡΘΡΟ Ιο 

ΑΝΤΙΚΕΙΜΕΝΟ ΤΟΥ ΟΡΓΑΝΙΣΜΟΥ 

Είναι: Α) Η Εσωτερική διάρθρωση 
Β) Η Αριθμητική και ποιοτική στελέχωση 
Γ) Οι Αρμοδιότητες και οι Θέσεις του στελεχιακού δυ¬ 
ναμικού του κατά κατηγορίες και κλάδους. 

ΚΕΦΑΛΑΙΟ Β' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΑΡΘΡΟ 2ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Συνιστάται ως Ν.Π. του άρθρου 203 του Π.Δ. 410/95, 
υπηρεσία σε επίπεδο Δ/νσης την οποία συγκροτούν: 

Α. ΔΙΕΥΘΥΝΣΗ 

Β. ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

1) Τμήμα Παιδικού Σταθμού ΕΞΟΧΗΣ 

2) Τμήμα Παιδικού Σταθμού ΜΑΓΓΑΝΩΝ 

3) Τμήμα Παιδικού Σταθμού ΕΥΛΑΛΟΥ 

4) Τμήμα Παιδικού Σταθμού ΑΒΑΤΟΥ 

5) Τμήμα Παιδικού Σταθμού ΟΛΒΙΟΥ 

6) Τμήμα Παιδικού Σταθμού ΤΟΞΟΤΩΝ 
Γ. ΤΜΗΜΑ ΔΙΟΙΚΗΤΙΚΗΣ ΣΤΗΡΙΞΗΣ 

1. Στην Διεύθυνση λειτουργούν: 

Α) Γ ραφείο Προέδρου και Δ.Σ. 

Β) Γ ραφείο Προϊσταμένου Διεύθυνσης 
Γ) Γ ραφείο Ιατρικών και Ψυχικών Υπηρεσιών 

2. Στα Τμήματα Προσχολικής Αγωγής λειτουργούν: 

Α) Γ ραφείο Προϊσταμένου Τμήματος 

Β) Γ ραφείο Βρεφονηπιοκόμων - Νηπιαγωγών και βοη¬ 
θών Βρεφοκόμων 

Γ) Γραφείο βοηθητικών εργασιών, ήτοι: 1 μαγείρου, 2 
καθαριότητας. 

3. Στο Τμήμα Διοικητικής Στήριξης λειτουργούν: 

Α) Γραφείο Δ/κών Εργασιών 

Β) Γ ραφείο Λογιστικής - Ταμιακής Παρακολούθησης 
Γ) Γ ραφείο Προμηθειών - Αποθηκών 

ΚΕΦΑΛΑΙΟ Γ 
ΟΡΓΑΝΙΚΕΣ ΘΕΣΕΙΣ 
ΑΡΘΡΟ 3ο 

Οι θέσεις των κατηγοριών ορίζονται ως εξής: 

Α) ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1) ΚΛΑΔΟΣΤΕ17ΔΙΟΙΚΗΤ.-ΛΟΓΙΣΤΙΚΟΥ 
ΜΙΑ (1) θέση ΜΕ ΒΑΘΜΟ Δ' - Α'. 

2) ΚΛΑΔΟΣ ΔΕΙ ΔΙΟΙΚΗΤΙΚΟΥ 
ΔΥΟ (2) ΘΕΣΕΙΣ με βαθμό Δ' - Α' 

Β) ΘΕΣΕΙΣ ΠΑΙΔΑΓΩΓΙΚΟΥ - ΕΠΙΣΤΗΜΟΝΙΚΟΥ 
ΠΡΟΣΩΠΙΚΟΥ 

1) ΚΛΑΔΟΣΤΕ 9 ΒΡΕΦΟΝΗΠΙΟΚΟΜΩΝ, 

ΔΕΚΑ (10) θέσεις με βαθμό Δ' - Α'. 

2) ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ, 

ΜΙΑ (1) θέση με βαθμό Δ' - Α'. 

3) ΚΛΑΔΟΣ ΔΕ8 ΒΟΗΘ. ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ, 

ΕΞ (6) θέσεις με βαθμό Δ' - Α'. 

ΘΕΣΕΙΣ ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ (ΠΑΙΔΑΓ. - 
ΕΠΙΣΤΗΜ. ΠΡΟΣ.) 

1) ΚΛΑΔΟΣ ΠΕ ΝΗΠΙΑΓΩΓΩΝ, 

ΜΙΑ (1) θέση με βαθμό Δ' - Α'. 

2) ΚΛΑΔΟΣΤΕ ΝΗΠΙΑΓΩΓΩΝ (ΠΡΟΣ.), 

ΤΡΕΙΣ (3) θέσεις με βαθμό Δ' - Α'. 

Γ) ΘΕΣΕΙΣ ΒΟΗΘΗΤΙΚΟΥ ΠΡΟΣΩΠΙΚΟΥ - ΤΕΧΝΙΚΟΥ 

1) ΚΛΑΔΟΣ ΔΕ32 ΜΑΓΕΙΡΩΝ, 

ΕΞ (6) θέσεις με βαθμό Δ' - Α' 

2) ΚΛΑΔΟΣ ΥΕ14 ΒΟΗΘΩΝ ΜΑΓΕΙΡΩΝ, 

ΔΥΟ (2) θέσεις με βαθμό Ε' - Β' 

3) ΚΛΑΔΟΣ ΥΕ16 ΚΑΘΑΡΙΣΤΩΝ, 

ΕΞ (6) θέσεις με βαθμό Ε' - Β' 

4) ΚΛΑΔΟΣ ΔΕ29 ΟΔΗΓΩΝ, 

ΜΙΑ (1) θέση με βαθμό Δ' - Α' 

Προσόντα για τους παραπάνω κλάδους είναι τα προ- 
βλεπόμενα σταΠ.Δ.37α/87 και 22/90, καθώς και αυτά που 
ορίσει η Νομοθεσία όπως ισχύει αυτή κάθε φορά. 

Οι Προσωποπαγείς θέσεις καταργούνται όταν με οποι- 
οδήποτε τρόπο αυτές κενωθούν. 

ΑΡΘΡΟ 4ο 

Οι αρμοδιότητες και τα καθήκοντα κάθε Υπηρεσιακής 
Μονάδας, καθορίζονται ως εξής: 

Α) ΓΡΑΦΕΙΟ ΠΡΟΕΔΡΟΥ καιΔ.Σ. 

Ο Πρόεδρος και το Δ.Σ. του Ν.Π. κατευθύνει τη δράση 
για την εκπλήρωση των στόχων αυτού. 

- Διοικεί και διαχειρίζεται την περιουσία και τους πό¬ 
ρους του Ν.Π. 

- Εγκρίνει και υποβάλλει τον ετήσιο προϋπολογισμό, 
απολογισμό και ισολογισμό 

- Εκπονεί επενδυτικά προγράμματα και προγράμματα 
ανάπτυξης και δραστηριοτήτων του Ν.Π. και αποφασίζει 
γενικά για κάθε θέμα, που είναι αρμόδιο από τον Νόμο και 
τον κανονισμό. 

Ο Πρόεδρος: 

- Εκτελείτις αποφάσεις του Δ.Σ. 

- Συγκαλεί σε συνεδρίαση το Δ.Σ. 

- Παρακολουθεί και κατευθύνει τη λειτουργία του Ν.Π. 

- Προΐσταται των υπηρεσιών του Ν.Π., εκδίδει πράξεις 


που αφορούν στον Προϊστάμενο της Δ/νσης και είναι πει¬ 
θαρχικός Προϊστάμενος όλου του προσωπικού 

- Εκπροσωπεί το Ν.Π. σε κάθε Δικαστήριο ή Δημόσια 

Αρχή 

- Υπογράφει όσα έγγραφα και συμβάσεις από τον Νόμο 
και τον Κανονισμό ορίζονται 

- Αποφασίζει για τη λήψη έκτακτων μέτρων και υποβάλ¬ 
λει τις σχετικές αποφάσεις για έγκριση στο Δ.Σ. 

Β) ΓΡΑΦΕΙΟ ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

Ο Προϊστάμενος της Δ/νσης Παιδικών Σταθμώντου Δή¬ 
μου Τοπείρου αποτελεί το ανώτερο Διοικητικό όργανο 
της καθημερινής λειτουργίας του Ν.Π. καιτον ουσιαστικό 
κρίκο μεταξύ Ν.Π. και του Δ.Σ., που είναι το ανώτατο διοι¬ 
κητικό όργανο του Ν.Π. 

- Εποπτεύει, συντονίζει και κατευθύνει το Παιδαγωγικό 
έργο των τμημάτων -Συνεργάζεται με τους προϊσταμέ¬ 
νους των τμημάτων προσχολικής αγωγής για την εφαρ¬ 
μογή σύγχρονων προγραμμάτων και απόψεων παιδαγω¬ 
γικής και ψυχολογίας. 

- Εισηγείται στο Δ.Σ. κάθε θέμα που αφορά τη λειτουρ¬ 
γία του, το προσωπικό του, τους γονείς και την υλικοτε- 
χνική υποδομή του. 

- Εγκρίνει, υπογράφει και υποβάλλει εγγράφως στο Δ.Σ. 
τα αιτήματα των προϊσταμένων των τμημάτων που αφο¬ 
ρούν σε ανάγκες των τμημάτων τους (στελέχωση, εξο¬ 
πλισμό κ.λπ.) 

- Συνεργάζεται με το τμήμα Διοικ/κής Στήριξης, το 
οποίο οφείλει να παρέχει κάθε στοιχείο για την διασφάλι¬ 
ση της εύρυθμης λειτουργίας του Ν.Π. και για την κατάρ¬ 
τιση του Προϋπολογισμού - Απολογισμού. 

- Τηρεί όλα τα απαραίτητα βιβλία και το πρωτόκολλο 
Δ/νσης. 

- Συμμετέχει στις Συνεδριάσεις του Δ.Σ., ως εισηγήτρια, 
χωρίς δικαίωμα ψήφου, στην περίπτωση που δεν είναι μέ¬ 
λος του Δ.Σ. 

-Τηρεί την σφραγίδα του Ν.Π. 

Στον Προϊστάμενο Δ/νσης, που προέρχεται από τον 
Παιδαγωγικό κλάδο (Νηπιαγωγών ή Βρεφονηπιοκόμων), 
δεν αναλογεί τμήμα νηπίων. 

Γ) ΓΡΑΦΕΙΟ ΨΥΧΙΚΩΝ ΚΑΙ ΙΑΤΡΙΚΩΝ ΥΠΗΡΕΣΙΩΝ 

- Έχει ευθύνη ιατρικής, ψυχικής παρακολούθησης και 
συμπεριφοράς των νηπίων και ασκεί τη γενική επίβλεψη 
για την επιβαλλόμενη υγειονομικά κατάσταση των τμημά¬ 
των του Ν.Π. 

Το γραφείο στελεχώνεται από υπαλλήλους κλάδων ΤΕ2 
Κοινωνικών Λειτουργών και από Ψυχολόγους, Διαιτολό¬ 
γους, Γ ιατρούς με τους οποίους το Ν.Π. μπορεί να συνά¬ 
ψει συμβάσεις ορισμένου χρόνου ή έργου. 

ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ 

Α) ΓΡΑΦΕΙΟ ΠΡΟΪΣΤΑΜΕΝΟΥ ΤΜΗΜΑΤΟΣ 

- Είναι υπεύθυνος για την εύρυθμη λειτουργία του τμή¬ 
ματος και την τήρηση του κανονισμού . 

-Συνεργάζεται με Νηπιαγωγούς - Βρεφοκόμους για την 
παροχή σωστής προσχολικής αγωγής . 

- Εποπτεύει όλο το προσωπικό του τμήματος για την σω¬ 
στή εκτέλεση των καθηκόντων του. 

- Επιλαμβάνεται κάθε θέμα που αφορά στο προσωπικό 
και καθορίζει το ωράριο εργασίας. 

- Εισηγείται στην Δ/νση τις ανάγκες του τμήματός του 
σε προσωπικό και πάσης φύσεως εξοπλισμό. 

- Τηρείτο απαραίτητα βιβλία του τμήματος . 

Απασχολείτο νήπια του τμήματος μέχρι 4 1/2 ώρες από 

το κανονικό ωράριο εργασίας του. Την υπόλοιπη 1 1/2 

ώρα ασχολείται με τα διοικητικά καθήκοντα και αναθέτει 
το τμήμα του σε βοηθό Βρεφοκόμου. 

Β) ΓΡΑΦΕΙΟ ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

1) ΝΗΠΙΑΓΩΓΟΙ - ΒΡΕΦΟΝΗΠΙΟΚΟΜΟΙ, ΒΟΗΘΟΙ 
ΒΡΕΦ/ΜΩΝ 

- Αναλαμβάνουν διαδοχικά όλα τα τμήματα του Παιδι¬ 
κού Σταθμού και είναι υπεύθυνοι για την τμήμα που απα¬ 
σχολούν. 

- Καταρτίζουν εβδομαδιαίο και μηνιαίο πρόγραμμα 
αγωγής για όλη τη περίοδο του σχολικού έτους, σύμφω¬ 
να με τις σύγχρονες παιδαγωγικές και ψυχολογικές θεω¬ 
ρίες. 

- Συνεργάζονται με τον Προϊστάμενο του τμήματος και 
όλο το προσωπικό. 

- Ενημερώνουν τους γονείς για την εξέλιξη των νηπίων. 

- Διοργανώνουν πολιτιστικές, παιδαγωγικές και ψυχα¬ 
γωγικές εκδηλώσεις προς όφελος των νηπίων. 

2) ΒΟΗΘΟΙ ΒΡΕΦΟΚΟΜΩΝ - ΠΑΙΔΟΚΟΜΟΙ 

- Δεν τους αναλογεί τμήμα νηπίων. 

- Βοηθούν το Παιδαγωγικό προσωπικό (Νηπιαγωγούς - 
Βρεφονηπιοκόμους ), στο παιδαγωγικό τους έργο και 
εκτελούν τις οδηγίες που παίρνουν από τους Παιδαγω¬ 
γούς. 

- Συμμετέχουν στην εκτέλεση προγραμμάτων και σε 
όλες τις δραστηριότητες. 

- Αντικαθιστούν τον Παιδαγωγό όταν απουσιάζει. 

- Παίρνουν κατευθύνσεις για την εκτέλεση προγραμμά¬ 
των από τους Παιδαγωγούς. 

Γ) ΓΡΑΦΕΙΟ ΜΑΓΕΙΡΕΙΟΥ ΚΑΙ ΒΟΗΘΗΤΙΚΩΝ ΥΠΗ¬ 
ΡΕΣΙΩΝ 

1) ΜΑΓΕΙΡΕΙΟ - ΜΑΓΕΙΡΑΣ 

- Ο μάγειρας είναι υπεύθυνος για το μαγειρείο και την 
επιμελημένη και έγκαιρη Παρασκευή του φαγητού σύμ¬ 
φωνα με το διαιτολόγιο. 

- Μεριμνά για την απόλυτη καθαριότητα μαγειρείου, 
τραπεζαρίας και σκευών. 

- Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο απο¬ 
θήκης και υπογράφει σχετικό δελτίο . 

ΒΟΗΘΟΣ ΜΑΓΕΙΡΟΥ 

- Βοηθά τον μάγειρα στην Παρασκευή του φαγητού, 
στην διανομή του, στην συγκέντρωση και την καθαριότη¬ 
τα ειδών εστίασης και στην καθαριότητα μαγειρείου και 
τραπεζαρίας. 

2) ΠΡΟΣΩΠΙΚΟ ΚΑΘΑΡΙΟΤΗΤΑΣ - ΒΟΗΘΗΤΙΚΩΝ ΥΠΗ¬ 
ΡΕΣΙΩΝ 

- Εκτελεί τις εργασίες καθαριότητας εσωτερικών και 
εξωτερικών χώρων του Τμήματος, εκτός μαγειρείου. 

- Παραλαμβάνει τα είδη καθαριότητας από τον υπεύθυ¬ 
νο αποθήκης και υπογράφει σχετικό δελτίο. 

- Είναι υπεύθυνος για τον γενικό ιματισμό, για την καλή 
συντήρηση, καθαριότητα και φύλαξή του. 

- Εκτελεί κάθε άλλη εργασία που του ανατίθεται από τον 
Προϊστάμενο του Τμήματος. 

ΤΜΗΜΑ Δ/ΚΗΣ ΣΤΗΡΙΞΗΣ 

1) ΓΡΑΦΕΙΟ ΔΙΟΙΚ/ΚΩΝ ΕΡΓΑΣΙΩΝ 

- Έχειτην ευθύνη έκδοσης Μισθοδοτικών καταστάσεων 
του προσωπικού. 

- Έχει τη γραμματιακή στήριξη του Ν.Π. 

- Κρατά τα πρακτικά συνεδριάσεων του Δ.Σ. 

- Συνεργάζεται με τον Προϊστάμενο της Δ/νσης του Ν.Π. 
σε ό,τι αφορά την εκκαθάριση μισθών προσωπικού, χο¬ 
ρήγηση κλιμακίων, αυξήσεων επιδομάτων κ.λ.π. 


2) ΓΡΑΦΕΙΟ ΛΟΓΙΣΤΙΚΗΣ - ΤΑΜΙΑΚΗΣ ΠΑΡΑΚΟΛΟΥ¬ 
ΘΗΣΗΣ 

- Διοργανώνει τις αναγκαίες εργασίες για την παρακο¬ 
λούθηση των οικονομικών του Ν.Π. 

- Εκδίδει χρηματικά εντάλματα και επιμελείται την εκκα¬ 
θάριση και πληρωμή κάθε δαπάνης 

- Σε συνεργασία με τον Προϊστάμενο Δ/νσης συντάσσει 
Προϋπολογισμό, απολογισμό και ισολογισμό. 

- Τηρεί και ενημερώνει όλα τα απαραίτητα βιβλία δια¬ 
χείρισης. 

3) ΓΡΑΦΕΙΟ ΠΡΟΜΗΘΕΙΩΝ 

- Έχει αντικείμενο ευθύνης, όλες τις διαδικασίες που 
απαιτούνται για τον έγκαιρο εφοδιασμό των Τμημάτων με 
είδη τροφίμων, καθαριότητας, εξοπλισμού όπως αυτά ζη¬ 
τούνται και εγκρίνονται από το Δ.Σ. 

- Διενεργεί διαγωνισμό για τις προμήθειες, όπου αυτό 
απαιτείται. 

- Παρακολουθεί την κίνηση των αποθηκών. 

ΑΡΘΡΟ 5ο 

- Ο Προϊστάμενος Δ/νσης προέρχεται από κλάδο ΠΕ 
ΝΗΠΙΑΓΩΓΩΝ (προσωρ.) ή ΤΕ ΝΗΠΙΑΓΩΓΩΝ (προσωρ.) 
ή ΒΡΕΦ/ΜΩΝ, τηρουμένων των διατάξεων της εκάστοτε 
ισχύουσας Νομοθεσίας. 

- Προϊστάμενοι ορίζονται από το οικείο Υπηρεσιακό 
Συμβούλιο, οι προερχόμενοι από τους κλάδους ΠΕ, ελ¬ 
λείψει αυτών από τους κλάδους ΤΕ και ελλείψει αυτών 
από κλάδους ΔΕ. 

- Ο Προϊστάμενος Δ/νσης και ο Προϊστάμενος τμήματος 
τοποθετούνται με απόφαση του Προέδρου του Δ.Σ. 

- Τον Προϊστάμενο που απουσιάζει ή κωλύεται αναπλη¬ 
ρώνει στα καθήκοντάτου ο κατά βαθμό και κλάδο ανώτε¬ 
ρος υπάλληλος. 

Οι αρμοδιότητες και τα καθήκοντα κάθε ειδικότητας 
του παρόντος Ο. Ε.Υ. αναλύονται με λεπτομέρεια στον κα¬ 
νονισμό λειτουργίας. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται σε βάρος του προ¬ 
ϋπολογισμού του Ν.Π. ετήσια δαπάνη ποσού 90.000.000 
δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 1 Νοεμβρίου 2001 

Ο Γενικός Γραμματέας Περιφέρειας 

ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 4564 (3) 

Απαγορεύσεις κυνηγίου στις λιμνοθάλασσες Αιτωλικού, 
Μεσολογγίου, Κλείσοβας, Νεοχωρίου, Κατοχής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. - Τις διατάξεις του αρθρ. 258 παρ. 5 που προστέθηκε 
με το αρθρ. 7 παρ. 3 του Ν. 177/75 «περί αντικαταστάσε- 
ως και συμπληρώσεως διατάξεων τινών του Ν.Δ. 86/69 
περί Δασικού κώδικα». 

2. - Τις διατάξεις του αρθρ. 8 παρ. 1 της 414985/85 κοι¬ 
νής απόφασης Υπουργών Εθνικής Οικονομίας και Γεωρ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γίας για «μέτρα διαχείρησης της άγριας πτηνοπανίδος». 

3. -Τιςδιατάξειςτου Π.Δ94/93 (Φ.Ε.Κ40/Α722.3.93) «πε¬ 
ρί καθορισμού αρμοδιοτήτων που διατηρούνται από τον 
Υπουργό Γεωργίας και τις περιφερειακές αρχές». 

4. - Τις διατάξεις του Ν. 2218/94 (Φ.Ε.Κ 90/Α713.6.99) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση την περιφέ¬ 
ρεια και άλλες διατάξεις». 

5. - Τις διατάξεις του Ν. 2240/94 (Φ.Ε.Κ 153/Α/16.9.94) 
συμπλήρωση διατάξεων για την Νομαρχιακή Αυτοδιοίκη¬ 
ση και άλλες διατάξεις. 

6. - Το αρθρ. 29 Α του Ν. 1558/86 «Κυβέρνηση και Κυ¬ 
βερνητικά όργανα» που προστέθηκε με το αρθρ. 27 του Ν. 
2081/92 (Ετ. Κ.Α 154/10.9.92). 

7. - Την με αριθμ. 93671/4857/18.11.97 Διαταγή του 
Υπουργείου Γεωργίας «για ρυθμίσεις κυνηγίου στο Με¬ 
σολόγγι». 

8. -Τηνυπ’αριθμ. 186/30.6.99 (ΦΕΚ 727/Β/98) απόφαση 
του Κ. Κ. Γ ενικού Γ ραμματέα Περιφέρειας Δυτικής Ελλά¬ 
δος για «άσκηση αρμοδιοτήτων Γ ενικού Γ ραμματέα Περι¬ 
φέρειας Δυτικής Ελλάδος επί θεμάτων Δασικών και μετα¬ 
βίβαση του δικαιώματος υπογραφής σε προϊσταμένους 
Υπηρεσιακών μονάδων της Περιφέρειας», αποφασίζου- 
με: 

Α. Απαγορεύουμε για τρία χρόνια ήτοι από 27.11.2001 
έως 27.11.2004 την ενάσκηση και την διευκόλυνση του 
κυνηγίου από κάθε είδος πλωτό μέσο στις λιμνοθάλασ¬ 
σες Μεσολογγίου, Αιτωλικού, Νεοχωρίου, Κατοχής, κα¬ 
θώς και στα στόμια των ποταμών Ευήνου και Αχελώου. 

Β.- Επιτρέπουμε το κυνήγι στις λιμνοθάλασσες Μεσο¬ 
λογγίου, Κλείσοβας, Κατοχής και στα στόμια των ποτα¬ 
μών Ευήνου και Αχελώου από ταχερααία τμήματα καθώς 
και από νησίδες, αναχώματα και τεχνικά έργα εντός των 
λιμνοθαλασσών απαγορευομένης της πρόσβασης σ’ αυ¬ 
τά με κάθε είδος πλωτό μέσο για την άσκηση του κυνηγί¬ 
ου. 

Γ. Απαγορεύουμε τελείως το κυνήγι σε περιοχές των λι- 
μνοθαλασσών Αιτωλικού και Νεοχωρίου που ορίζονται ως 
κατωτέρω: 

1. Λιμνοθάλασσα Αιτωλικού. 

Ανατολικά: Άρχεται από αρδευτικό αύλακα στη θέση 
Αγία Τριάδα εκείθεν ακολουθώντας νοητή ευθεία γραμμή 
εντός της λιμνοθάλασσας συναντά τον δρόμο προς νήσο 
Τουρλίδας στο σημείο του παλαιού Διβαριού του Πόρου 
ακολουθεί το δρόμο από νησί Τουρλίδας προς Αιτωλικό 
μέχρι συναντήσεως της γέφυρας χειμμαροποτάμου Ρά- 
γκου εκείθεν ακολουθεί χωματόδρομο παράλληλο προς 
την δεξιά πλευρά του χειμμαροποτάμου μέχρι συναντή¬ 
σεως της Παλαιός Εθνικής οδού την οποία ακολουθεί μέ¬ 
χρι τα ανατολικά γεφύρια του Αιτωλικού, από όπου στη 
συνέχεια ακολουθεί την οριογραμμή της ακτής. 

Βόρεια: Ακολουθεί την οριογραμμή της ακτής. 

Δυτικά: Ακολουθεί την οριογραμμή της ακτής μέχρι συ¬ 
ναντήσεως των δυτικών γεφυριών του Αιτωλικού και εκεί¬ 
θεν ακολουθεί ξανά την οριογραμμή της ακτής μέχρι συ¬ 
ναντήσεως αρδευτικού αύλακα στην Αγία Τ ριάδα. 

Νότια: Ακολουθεί τον αρδευτικό αύλακα μέχρι του ση¬ 
μείου αφετηρίας. 

2. - Λιμνοθάλασσα Νεοχωρίου 

2ά Θολή Νεοχωρίου. 

Βόρεια: Άρχεται από σημείο συναντήσεως του δρόμου 
που κατευθύνεται προς Σίδηρο Θολής με το ασφαλτο¬ 
στρωμένο δρόμο προς Άγιο Ταξιάρχη ακολουθεί τον δρό¬ 


μο αυτό μέχρι το αντλιοστάσιο, έπειτα ακολουθεί ασφαλ- 
τοστωμένο δρόμο προς παραλία Λούρου μέχρι συναντή¬ 
σεως του με χωματόδρομο προς Μικρό Βουνό τον οποίο 
και ακολουθεί έως του σημείου συναντήσεώς του με χω¬ 
ματόδρομο προς Διβάρι Παλαιοποτάμου. 

Δυτικά: Ακολουθεί το χωματόδρομο προς Διβάρι Πα- 
λαιοποτάμου έως το φυλάκιο. 

Νότια: Ακολουθεί οριογραμμή ακτής (Παραλία Λού¬ 
ρου) έως τις εγκαταστάσεις Διβαριού Θολής. 

Ανατολικά: Ακολουθεί χωματόδρομο από εγκαταστά¬ 
σεις Διβαριού Θολής που κατευθύνεται εντός της λιμνοθά¬ 
λασσας και τερματίζει σε νησίδα εντός αυτής, εκείθεν δια- 
τρέχοντας βόρεια πλευρά της νησσίδος στο όριό της με 
την λιμνοθάλασσα συναντά τεχνικό δρόμο τον οποίο και 
ακολουθεί μέχρι συναντήσεώς του με δρόμο προς Σίδηρο 
τον οποίο και ακολουθεί μέχρι του σημείου αφετηρίας. 

Για τις υπόλοιπες περιοχές των λιμνοθαλασσών Αιτωλι- 
κού και Νεοχωρίου επιτρέπουμε το κυνήγι από και σε όλα 
τα χερσαία τμήματα εντός και εκτός λιμνοθάλασσας απα- 
γορευομένης της χρησιμοποίησης παντός είδους πλω¬ 
τού μέσου για άσκηση κυνηγίου ή για μετάβαση σε χερ¬ 
σαία τμήματα εντός λιμνοθάλασσας με σκοπό το κυνήγι. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η Υπηρεσία θα προβεί στην έκδοση σχετικής απαγο¬ 
ρευτικής διάταξης. 

Η απόφαση αυτή να δημοσιευτεί στην εφημερίδα της 
Κυβερνήσεως και θα ισχύει από 27.11.2001 έως 
27.11.2004. 

Μεσολόγγι, 11 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Δασάρχης Μεσολογγίου 
ΔΗΜΗΤΡΙΟΣ ΡΙΖΟΠΟΥΛΟΣ 

-♦- 

Αριθ. 4860 (4) 

Μεταβίβαση αρμοδιότητας στους ΠροϊσταμένουςτωνΔι¬ 
ευθύνσεων Δασών των Νομών της Περιφέρειας Στε¬ 
ρεός Ελλάδας και της εξουσίας να υπογράφουν με 
εντολή Γενικού Γ ραμματέα της Περιφέρειας Στερεός 
Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 1 παρ. 2 του Ν. 2503/1997 
«Διοίκηση, Οργάνωση, Στελέχωσητης Περιφέρειας, Ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

2) Τις διατάξεις των άρθρων 27 και 28 του Ν. 2664/ 
3.12.1998 (ΦΕΚ 275 Α'/98) «Εθνικό Κτηματολόγιο και άλ¬ 
λες διατάξεις». 

3) Το Π.Δ. 187/21.7.2000 (ΦΕΚ 176 Α72000), «Διάρθρω¬ 
ση αρμοδιότητες, εξοπλισμός και στελέχωση της Δ/σης 
Δασικών Χαρτών του Υπ. Γ εωργίας και των τμημάτων Δα¬ 
σικών Χαρτογραφήσεων των Δ/νσεων Δασών των Περι¬ 
φερειών και των Νομών». 

4) Την με αριθ. 85081/315/14.5.2001 Δ/γή του Υπουρ¬ 
γείου Γ εωργίας σχετικά με την παρέμβαση των Δασικών 
Υπηρεσιών μετά τις πρώτες αντιρρήσεις κατά τις διαδι¬ 
κασίες κτηματογραφήσεωντου Ν. 2308/95. 

5) Την ανάγκη της προάσπισης των συμφερόντων του 

Δημοσίου επί των δασικού χαρακτήρα εκτάσεων με την 
υποβολή δηλώσεων ιδιοκτησίας, ενστάσεων ή προσφυ¬ 
γών κατά τις διαδικασίες το Εθνικού Κτηματολογίου, απο¬ 
φασίζουμε: 

Εξουσιοδοτούμε τους Διευθυντές Δασών των Νομών 
της Περιφέρειας Στερεάς Ελλάδας να υπογράφουν με 
εντολή μας τις δηλώσεις ιδιοκτησίας, ενστάσεις ή προ¬ 
σφυγές, κατάτιςδιαδικασίεςτου Εθνικού Κτηματολογίου. 

Ακροτελεύτια διάταξη 

Από την απόφαση αυτή δεν προκαλείται δαπάνη στον 
προϋπολογισμό της Περιφέρειας Στερεάς Ελλάδας. 

Η ισχύς της παρούσας αρχίζει από την δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Νοεμβρίου 2001 
Ο Γενικός Γραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

-♦- 

Αριθ. 8761 (5) 

Μεταφορά κενών οργανικών θέσεων Ε.Τ.Ε.Π. από το 
Α.Ε.Ι. σε Τμήματα του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπ’ όψιν: 

1. Τις διατάξεις του Π.Δ. 83/84, όπως τροποποιήθηκε με 
τα Π.Δ. 302/85, 107/88, 177/93,211/99,82/2000 και 
236/2000. 

2. Τις διατάξεις των αρθ. 13, 20 και 21 του Ν. 1268/82. 

3. Τις διατάξεις των αρ. 13 και 14 παρ. 5α του Ν. 
2817/2000 (ΦΕΚ78/τ.Α'/14.3.2000). 

4. Τις διατάξεις του Π.Δ. 125/88 (ΦΕΚ59/τ. Α728.3.88). 

5. Το υπ’ αρ. 3213/12.5.2000 έγγραφο με το οποίο με¬ 
ταφέρθηκαν οι κενές οργανικές θέσεις ΕΤΕΠ στο Α.Ε.Ι. 

6. Την απόφαση του Πρυτανικού Συμβουλίου στην αρ. 
58/8.11.2001 συνεδρίασή του. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την μεταφορά κενών οργανικών θέσεων Ε.Τ.Ε.Π. από 
το Α.Ε.Ι. σε Τμήματα του Πανεπιστημίου Θεσσαλίας, ως 


εξής: 

ΤΜΗΜΑΤΑ 

Ε.Τ.Ε.Π., ΔΕ 

Ε.Τ.Ε.Π. ΠΕ 


Κατηγορίας 

Κατηγορίας 

Ιατρικής 

1 

4 

Γεωπονίας Φυτικής & 

Ζωικής Παραγωγής 

1 

1 

Βιοχημείας & Βιοτεχνολογίας 


1 

ΣΥΝΟΛΟ 

2 

6 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 20 Νοεμβρίου 2001 
Ο Πρύτανης 
ΠΑΝΤΕΛΗΣ ΛΑΖΑΡΙΔΗΣ 

-♦- 

Αριθ. 5676 (6) 

Κατανομή 23 κενών οργανικών θέσεων ΕΤΠ του ΤΕΙ 
Ηπείρου. 

Ο ΠΡΟΕΔΡΟΣ ΤΟΥ Τ.Ε.Ι. ΗΠΕΙΡΟΥ 

Έχοντας υπόψη: 

1) Τις διατάξεις: 


α) Της παρ. 2 του άρθρου 23 και της παρ. 9 του άρθρου 
21 του Ν. 1404/83 (ΦΕΚ 173/τ. Α724.11.1984) «Δομή και 
λειτουργία των Τεχνολογικών Εκπαιδευτικών Ιδρυμάτων 
(Τ.Ε.Ι.)». 

β) Τα Π.Δ. 343/94 (ΦΕΚ 181 /τ. Α731.10.1994) Ίδρυση Τε¬ 
χνολογικού Εκπαιδευτικού Ιδρύματος (Τ.Ε.Ι.) Ηπείρου, 

Π.Δ. 178/95 (ΦΕΚ94/τ.Α723.5.1995) «Ίδρυση Παραρτή¬ 
ματος Ηγουμενίτσας και ίδρυση Τμήματος Ιχθυοκομίας - 
Αλιείας στο Παράρτημα Ηγουμενίτσας του Τ.Ε.Ι. Ηπεί¬ 
ρου», 

Π.Δ. 390/96 (ΦΕΚ263/τ. Α727.11.96) «Ίδρυση Τμήματος 
Τουριστικών Επιχειρήσεων» στο Παράρτημα Ηγουμενί¬ 
τσας του Τ.Ε.Ι. Ηπείρου, 

Π.Δ. 147/98 (ΦΕΚ 113/τ.Α726.5.1998) Ίδρυση Παραρτή¬ 
ματος Πρέβεζας στο Τ.Ε.Ι. Ηπείρου - Ίδρυση Σχολής Δι¬ 
οίκησης και Οικονομίας στο Τ.Ε.Ι. Ηπείρου - Ίδρυση Τμή¬ 
ματος Λογιστικής στη Σχολή Διοίκησης και Οικονομίας 
στο Παράρτημα Πρέβεζας - Ίδρυση Τμήματος Τηλεπλη¬ 
ροφορικής και Διοίκησης στη Σχολή Διοίκησης και Οικο¬ 
νομίας του Τ.Ε.Ι. Ηπείρου στην Άρτα, 

Π.Δ. 200/99 (ΦΕΚ 179/τ. Α76.9.1999) Ίδρυση παραρτή¬ 
ματος του Τ.Ε.Ι. Ηπείρου στο Αργοστόλι και στο Ληξούρι 
της Κεφαλλήνιάς - Ίδρυση Σχολής Μουσικής Τεχνολο¬ 
γίας στο Τ.Ε.Ι. Ηπείρου στην Άρτα η οποία συγκροτείται 
από τα Τμήματα Τεχνολογίας Μουσικών Οργάνων στο 
Παράρτημα Ληξουρίου και Τμήμα Λαϊκής και Παραδοσια¬ 
κής Μουσικής στο Τ.Ε.Ι. Ηπείρου στην Άρτα-Ίδρυση Τμή¬ 
ματος Λογοθεραπείας στη Σχολή Επαγγελμάτων Υγείας 
και Πρόνοιας του Παραρτήματος Ιωαννίνων του Τ.Ε.Ι. 
Ηπείρου - Ίδρυση Τμήματος Βιολογικής Γεωργίας στο 
Παράρτημα Αργοστολιού του Τ.Ε.Ι. Ηπείρου - Ίδρυση 
Τμήματος Ελεγκτικών και Ασφαλιστικών Εργασιών στο 
Παράρτημα Πρέβεζας και στη Σχολή Διοίκησης και Οικο¬ 
νομίας του Τ.Ε.I. Ηπείρου - Ίδρυση Τμήματος Εφαρμογών 
Ξένων Γλωσσών στη Διοίκηση και το Εμπόριο στο Πα¬ 
ράρτημα Ηγουμενίτσας και στη Σχολή Διοίκησης και Οι- 
κονομίαςτου Τ.Ε.Ι. Ηπείρου. 

γ) Της παρ. 15 του άρθρου 11 του Ν. 2817/2000 (ΦΕΚ 
78/τ. Α714.3.2000) «Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις». 

δ) Την αριθμ. ΔΙΠΠ/Φ. ΕΓΚΡ. 10/236/οικ. 15033/6.7.2001 
απόφαση της Επιτροπής του άρθρου 2 παρ. 1 της αριθμ. 
55/1998 ΠΥΣ (ΦΕΚ 252/τ. Α712.11.1998) σχετική με την 
έγκριση πλήρωσης διακοσίων τεσσάρων (204) κενών ορ¬ 
γανικών θέσεων στα Τεχνολογικά Εκπαιδευτικά Ιδρύματα. 

ε) Την Ε5/2886/16.10.2001 (ΦΕΚ1429/τ. Β /22.10.2001) 
«Τροποποίηση της αριθ. Ε5/1540/3.8.2001 (ΦΕΚ 1023/τ. 
Β721.8.2000) απόφασης του Υπουργείου Εθνικής Παιδεί¬ 
ας και Θρησκευμάτων «Κατανομή θέσεων Διοικητικού 
Προσωπικού (Δ.Π.) και Ειδικού Τεχνικού Προσωπικού 
(Ε.Τ.Π.)». 

στ) Το υπ’ αριθμ. Ε5/2546/24.9.2001 έγγραφο του 
Υπουργείου Παιδείας. 

ζ) Την σύμφωνη γνώμη του Συμβουλίου Τ.Ε.Ι., (συνε¬ 
δρίαση 27/22.11.2001). 

η) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, κατανέμουμε: 

Τις είκοσι τρεις (23) κενές οργανικές θέσεις ΕΤΠ που 
διατέθηκαν στο Ίδρυμα με την Ε5/2886/16.10.2001 (ΦΕΚ 
1429/τ. Β722.10.2001) απόφαση του Υπουργείου Παιδεί¬ 
ας στα κάτωθι τμήματα, Σχολές και Παραρτήματα του 
Ιδρύματος: 

3 θέσεις στο Τμήμα Ζωικής Παραγωγής της Σχολής Τε¬ 
χνολογίας Γ εωπονίας 

3 θέσεις στο Τμήμα Ανθοκομίας - Αρχιτεκτονικής Τοπί¬ 
ου της Σχολής Τεχνολογίας Γ εωπονίας 

2 θέσεις στο Τμήμα Νοσηλευτικής της Σχολής Επαγ¬ 
γελμάτων Υγείας και Πρόνοιας του Παραρτήματος Ιωαν- 
νίνων 

1 θέση στοΤμήμα ΒρεφονηπιοκομίαςτηςΣχολής Επαγ¬ 
γελμάτων Υγείας και Πρόνοιας του Παραρτήματος Ιωαν- 
νίνων 

3 θέσεις στο Τμήμα Βιολογικής Γεωργίαςτου παραρτή¬ 
ματος Αργοστολιού Κεφαλληνίας 

1 θέση στη Σχολή Διοίκησης και Οικονομίας στην Άρτα 

1 θέση στο Τ μήμα Λογιστικής της Σχολής Διοίκησης και 
Οικονομίας, Παραρτήματος Πρέβεζας 

1 θέση στο Τμήμα Ελεγκτικών και Ασφαλιστικών Εργα- 
σιώντης Σχολής Διοίκησης και Οικονομίας του Παραρτή¬ 
ματος Πρέβεζας 

2 θέσεις στο Τμήμα Τηλεπληροφορικής και Διοίκησης 
της Σχολής Διοίκησης και Οικονομίας στην Άρτα 

3 θέσεις στο Παράρτημα Ηγουμενίτσας 

3 θέσεις στο Τμήμα Ιχθυοκομίας - Αλιείας του Παραρ¬ 
τήματος Ηγουμενίτσας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 22 Νοεμβρίου 2001 

Ο Πρόεδρος 
ΓΕΩΡΓΙΟΣ ΜΑΝΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 7227/29.10.2001 απόφαση του Νομάρχη Αχαΐας, 
που δημοσιεύθηκε στο ΦΕΚ 1516/12.11.2001/τ. Β', και 
αφορά τροποποίηση της άδειας λειτουργίας του Οίκου 
Ευγηρίας Αίγιου «ΑΓΙΟΣ ΧΑΡΑΛΑΜΠΟΣ» σε Μονάδα 
Φροντίδα Ηλικιωμένων μη κερδοσκοπικού χαρακτήρα, 
στο αποφασιστικό μέρος, τίθεται το σωστό «με την επω¬ 
νυμία» αντί του εσφαλμένου «με τον διακριτικό τίτλο». 

(Από τη Νομαρχιακή Αυτοδιοίκηση Αχαΐας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




